2020. gada 12. decembrī

Vīru konkurencē latvieši ierindojas labāko TOP 15

Sestdien, 12. decembrī Eberspacher Pasaules kausa trešais sposms Oberhofā turpinājās ar vīru sacensībām, kurās piedalījās trīs Latvijas Nacionālās kamaniņu sporta izlases atlēti: Artūrs Dārznieks, Riks Kristens Rozītis un Gints Bērziņš.

Kristers Aparjods šajā Pasaules kausa posmā nestartēja, jo ceturtdienas oficiālajā treniņā piedzīvoja kritienu un lauza potīti. Svētdien, 13. decembrī Kristers lidos atpakaļ uz Latviju, lai turpinātu atlabšanu mājās un jau pavisam drīz spētu atkal piedalīties pasaules mēroga sacensībās.

Pēc pirmā brauciena labākais no latviešiem Artūrs Dārznieks, ierindojoties 11. vietā. Gintam Bērziņam 13. pozīcija, bet Rikam Kristenam Rozītim 15. vieta.

Johanes Ludvigs *(Johannes Ludwig)* pirmajā braucienā savā mājas trasē uzstādīja trases rekordu – 43.416 sekundes, taču otrajā braucienā vācietis Fēliks Lohs *(Felix Loch)* komandas biedra rekordu pārpsēja, finišējot 43.290 sekundēs. Savukārt krievs Romāns Repilovs *(Roman Repilov)* otrajā braucienā uzstādīja jaunu starta rekordu – 7.142 sekundes.

Divu braucienu summā ātrākais starp Latvijas kamaniņu braucējiem Artūrs Dārznieks, ierindojoties 13. vietā [+0.705], tūlīt aiz viņa, 14. pozīcijā Gints Bērziņš [+0.773], kas savā otrajā Pasaules kausa posmā pieaugušo konkurencē uzstāda karjeras rekordu. Savukārt Riks Kristens Rozītis izcīnīja 15. vietu [+0.812].

Pirmais – trases rekorda īpašnieks Fēliks Lohs *(Felix Loch) [1:26.745],* otrais – Loha komandas biedrs Johanes Ludvigs *(Johannes Ludwig)* [+0.096]*,* bet trešais – austrietis Jonas Mellers *(Jonas Mueller)* [+0.245]

Svētdien, 13. decembrī Eberspacher Pasaules kausa trešais posms turpināsies ar dāmu sacensībām un komandu stafeti.  Sekot līdzi **tiešraidē Helio un Shortcut kanālā Best4Sport TV.**

 Svētdiena, 13. decembris
10.05 1. brauciens – Sievietes
11.40 2. brauciens – Sievietes
13.50 Komandu stafete

Informāciju sagatavoja:

Ieva Ose

LKSF sabiedrisko attiecību pārstāve